Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: bírt volna jelentőséggel, mert közérdekű bejelentés esetén a rendőrségnek a panaszost az áttételről az 1977. évi I. törvény
Paragraph Index: 455

1998. július 10-én kelt határozatával elutasított, mivel a rendelkezésére álló adatok alapján, álláspontja szerint a panaszos folytatólagos meghallgatása, valamint az általa gyanúsított személy tanúkénti kihallgatása eredményre nem vezetett, továbbá a helyszíni szemle során beszerzett tárgyi bizonyítékot a szakértő azonosításra alkalmatlannak minősítette. Az országgyűlési biztos általános helyettesének vizsgálata megállapította, hogy a panaszos feljelentését kezdettől fogva a nyomozó hatóságok komolytalannak tartották, az általa bejelentett tanúk teljes körét nem hallgatták meg, a helyszínre a körzeti megbízott által kért nyomkereső kutyát — anyagi okokra hivatkozással — nem küldték ki, továbbá azt is megkérdőjelezték, hogy a panaszos életvitelére tekintettel lehetett-e ekkora összeg birtokában. Az állampolgári jogok országgyűlési biztosa általános helyettese megállapította, hogy a nyomozó hatóság eljárása az Alkotmány 2. § (1) bekezdésében biztosított jogállamisághoz való alkotmányos joggal összefüggő visszásságot okozott, de tekintettel arra, hogy a Székesfehérvári Rendőrkapitányság vezetője — a Székesfehérvári Városi Ügyészség állásfoglalását kérve — 1999. július 9-én, elsődlegesen a panaszos által beszerzett tanúvallomások alapján, a nyomozás folytatását rendelte el, a panasz orvoslást nyert, az országgyűlési biztos általános helyettese ajánlást nem tett. 2000/88/II. szám OBH 287/1999. I. Megállapítható a megalázó bánásmód [Alk. 54. § (2) bek.] tilalmának sérelme, ha az őrizetbe vett rendőrtisztet — kifejezett kérése ellenére — egyenruhában, más ügyben fogvatartottak közé helyezik a rendőrségi fogdában. II. A panaszos két órát meghaladó időtartamú, a fejére húzott, szemnyílás nélküli csuklyában, hátrabilincselt kézzel tartása alkalmas az Alkotmányban [Alk. 54. § (2) bek.], a nemzetközi egyezményekben és a rendőrségről szóló törvényben is tilalmazott kínzás és embertelen, megalázó bánásmód miatt az alkotmányos jogokkal összefüggő visszásság megállapítására, továbbá megállapítható a jogállamiság és annak nélkülözhetetlen elemét képező jogbiztonság [Alk. 2. § (1) bek.] sérelme is. Teljes szöveg: 3.5. alfejezetben. OBH 864/1999. Visszásságot okoz az Alkotmány 2. § (1) bekezdésében deklarált jogállamiságból fakadó jogbiztonság követelményével, illetve az ennek részét képező tisztességes eljáráshoz, valamint az Alkotmány 57. § (5) bekezdésében rögzített jogorvoslathoz való alkotmányos jogokkal összefüggésben a nyomozó hatóság eljárása, ha a nyomozást megtagadó határozatát a feljelentőnek nem küldi meg. Teljes szöveg: 3.9. alfejezetben. OBH 1080/1999. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint az Alkotmány

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes